 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. martā Nr. 182**

(protokols Nr. 6, 34. p.)

**Par pašvaldības kustamās mantas –zaru Liezēres pagastā - atsavināšanu, izsoles sākumcenas un noteikumu apstiprināšanu**

Madonas novada pašvaldības Liezēres pagasta pārvalde ierosina pašvaldības kustamās mantas –zaru, kas atrodas Liezēres pagastā, zemes vienībā ar kadastra apzīmējumu 7068 013 0190, pārdošanu atklātā mutiskā izsolē ar augšupejošu soli.

Kustamajai mantai –zariem 717,149 berm3 apjomā, kas atrodas Liezēres pagastā, Madonas novadā - (turpmāk – Objekts) ir veikts, novērtējums. Sertificēts kokmateriālu mērnieks Matīss Kreklis (Koksnes kvalitātes ekspertu savienības sertifikāts Nr. 540) veicis kustamās mantas novērtējumu. Atbilstoši sertificēta vērtētāja novērtējumam kopējā Objekta tirgus vērtība ir EUR 6 454,34 (seši tūkstoši četri simti piecdesmit četri eiro, 34 centi).

Publiskas personas mantas atsavināšanas likuma 8. panta sestajā daļā noteikts, ka kustamās mantas nosacīto cenu apstiprina institūcija, kura saskaņā ar šā likuma [6. panta](https://likumi.lv/ta/id/68490#p6) nosacījumiem ir tiesīga atļaut attiecīgās mantas atsavināšanu. Saskaņā ar Publiskas personas mantas atsavināšanas likuma 6. panta otrās daļas nosacījumu atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.

Pamatojoties uz Publiskas personas mantas atsavināšanas likuma 8. panta sesto daļu, 6. panta otro daļu, 10. panta pirmo daļu, 9. panta otro daļu, noklausījusies sniegto informāciju, ņemot vērā 13.03.2024. Uzņēmējdarbības, teritoriālo un vides jautājumu komitejas un 19.03.2024. Finanšu un attīstības komitejas atzinumus, atklāti balsojot**: PAR - 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot Madonas novada pašvaldības kustamas mantas – zaru 717,149 berm3 apjomā, kas atrodas Liezēres pagastā, Madonas novadā, pārdošanu atklātā mutiskā izsolē ar augšupejošu soli.
2. Noteikt pašvaldības kustamās mantas – zaru 717,149 berm3 apjomā, kas atrodas Liezēres pagastā, Madonas novadā – izsoles sākumcenu EUR 6 455,00 (seši tūkstoši četri simti piecdesmit pieci eiro, 00 centi) bez PVN. Papildus izsolē nosolītajai cenai maksājams pievienotās vērtības nodoklis normatīvajos aktos noteiktajā kārtībā.
3. Apstiprināt pašvaldības kustamās mantas – zaru 717,149 berm3 apjomā, kas atrodas Liezēres pagastā, Madonas novadā, izsoles noteikumus (izsoles noteikumi pielikumā).
4. Uzdot Pašvaldības īpašuma iznomāšanas un atsavināšanas izsoļu komisijai organizēt kustamās mantas izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Semjonova 27333721*